Bilen ble designet av teknisk sjef for Red Bull Racing, Adrian Newey og Toro Rossos Giorgio Ascanelli. Chassiset var en monocoque i karbonfiber og bikakestruktur-kompositt. Hjulopphenget var i titan og karbonfiber, med doble A-armer og støtstenger (pushrods). Motoren var en Ferrari 056 2,4-liters V8-motor med en halvautomatisk 7-trinns girkasse. Teamet brukte dekk fra Bridgestone og drivstoff og olje fra Shell.